Fotballekspert: Derfor kan Mourinho bli ny PSG-trener
ARTIKKELEN ER OVER TRE ÅR GAMMEL PSG røk ut av sin fjerde Champions League-kvartfinale på rad, etter 3-2-tap sammenlagt mot Manchester City. – Blanc sin posisjon vil nok helt sikkert bli vurdert nå. Ligue 1 er ikke lenger en målestokk for eierskapet fra Qatar – de store investeringene er gjort med ett mål for øyet: Champions League. Denne gangen følte man at PSG kunne gå hele veien til finalen, spesielt etter den glimrende prestasjonen i gruppespillet og det lekende lette avansementet mot Chelsea. Et ujevnt Manchester City burde også vært overkommelig. Derfor veier det nok tungt i vurderingen av Blancs fremtid at han gjorde mange sære valg, både når det gjelder taktikk og uttak, når det gjaldt som mest, sier Karlsen til VG. Han jobber som fotballrådgiver for klubber, forbund og investorer, og har tidligere vært sportsdirektør i den franske storklubben Monaco. De «sære valgene» han sikter til er at Blanc valgte å starte i en 3-4-1-2-formasjon som PSG aldri før har spilt med. Zlatan Ibrahimovic uttrykte selv sin frustrasjon over den taktiske endringen: «Vi ga bort den første omgangen, vi begynte med en taktikk vi aldri har prøvd før», fortvilte svensken. – Man må også huske at Blanc ble ansatt som en slags nødløsning og aldri har hatt full støtte fra verken media eller supportere. Selv om Blanc er den veldig dyktig fotballtrener, er den generelle følelsen i Frankrike at CV-en hans, til tross for seriegull med Bordeaux, ikke er imponerende nok til å lede dette enorme «prosjektet». Dessuten har eierne tidligere også kvittet seg med en langt mer anerkjent trener i Carlo Ancelotti. Så her kan ingen føle seg trygge, sier han. LEST DENNE? Sarpsborg-stjernen fortviler: – Jeg forstår ikke et ordNå lanserer Karlsen en mulig kandidat til å bli PSG-trener fra og med neste sesong: José Mourinho, som har blitt linket til Manchester United hele året . – Mourinho vil selvsagt bli nevnt som etterfølger. Det er allerede veldig gode relasjoner mellom Paris-klubben og den mektige agenten Jorge Mendes, så et mulig samarbeid lar seg nok enkelt diskutere. Men jeg er ganske overbevist om at portugiseren ikke skriver under på noen ting som helst før situasjonen rundt Manchester United er avklart, sier Karlsen. – Selv om Mourinho kanskje ikke representerer den type fotball som PSG optimalt ønsker å spille, så vil en slik ansettelse allikevel representere mange plussider. Bare navnet vil gi PSG en enda større posisjon i fotballverdenen. I tillegg snakker halve spillergruppen portugisisk og består av typer som lett vil kunne innordne seg Mourinhos type lederskap, tillegger han. MOURINHO: – Jeg er snart tilbake Saken fortsetter under dette VGTV-klippet av Mourinho!Etter 1-0-tapet borte mot Manchester City, som sendte PSG ut i Champions League-kvartfinalen for fjerde gang på rad, hintet PSG-president Nasser Al-Khelaïfi til at det kan bli gjort endringer i klubben for å ta steget opp blant de beste i Europa. – Vi er svært skuffet, men vi må akseptere dette resultatet. Vi skal sette oss i tenkeboksen for å finne ut hvordan vi kan komme oss lengre. Blanc prøvde alt, til og med en taktisk overraskelse. Vi tapte denne duellen i den første kampen. Og så har vi noen unnskyldninger: de suspenderte spillerne, skader. Om det er slutten på en generasjon? Nei, det tror jeg ikke, sier han til L'Équipe. Zlatan Ibrahimovic, som er kontraktløs til sommeren, fikk spørsmål av svenske Viasat Fotboll om hvor veien går videre for PSG nå. – Jeg vet ikke, spør klubben. Jeg har min situasjon, de har sin. Jeg har en drøy måned igjen av kontrakten min og vil bare nyte fotballen. Jeg har et EM å se frem imot. I dag er jeg veldig skuffet, men jeg kommer tilbake, sier svensken. ZLATAN: – Jeg skal dø ung PSG-trener Laurent Blanc tar på seg skylden for Champions League-nedturen. – Jeg er ansvarlig. Det var jeg som tok ut laget, som valgte spillerne og strategien. Når man vinner er spillerne avsnarlige, og når man taper er treneren anvsarlig. Men jeg tar dette tapet på min kappe, ikke noe problem, sier Blanc til L'Équipe. Se mer statistikk for Champions League på VG Live.
PSG-trener Laurent Blanc (50) sitter utrygt, mener fotballekspert Tor-Kristian Karlsen. Han lanserer José Mourinho (53) som en aktuell erstatter.